પોલીસ સૂત્રોના જણાવ્યા અનુસાર કમળાબહેન સોલંકી જ્યારે કૈલાસધામ સોસાયટીથી હાટકેશ્વર આવવા માટે શટલ રિક્ષામાં બેઠા હ. તે સમયે રિક્ષામાં પહેલેથી પેસેન્જરના સ્વાંગમાં તસ્કરોની ટોળકી બેઠી હતી. કમળાબહેન સાથે ટોળકીએ વાત કરવાનું શરૂ કર્યું હતું. કમળાબહેન વાતો કરી રહ્યાં હતાં તે સમયે તેમની નજર ચૂકવીને તેમના થેલામાંથી સોના ચાંદીના દાગીના ચોરી કર્યા હતા. આ ટોળકીમાં મહિલાઓ પણ સક્રિય હોવાનું તપાસમાં સામે આવ્યું છે. અમરાઇવાડી પોલીસે પેસેન્જરોના સ્વાંગમાં ચોરી કરતી ટોળકીઓની વિગતો ક્રાઇમ બ્રાંચ પાસે મગાવીને તપાસ શરૂ કરી છે.